Αφισοκολλητές που περνούσαν σήμερα τα χαραματα από την περιοχή για να κολλήσουν αφίσες για τη σημερινή προεκλογική συγκέντρωση του ΣΥΡΙΖΑ, παρατήρησαν ένα παράξενο σημάδι κάτω από το αριστερό μάτι (όπως κοιτάμε) στην αγιοgraffitία του Αλέξη Τσίπρα.

Στην αρχή, πλησίασαν κοντά και προσπάθησαν να την «καθαρίσουν» πιστεύοντας ότι πρόκειται για κάποιου είδους βανδαλισμό ή για κάποια διαρροή από τον τοίχο. Όμως μετά από λίγα δευτερόλεπτα, τα «δάκρυα» επανεμφανίστηκαν!

Αμέσως, κλήθηκε στο σημείο από τα κεντρικά της Κουμουνδούρου ο Νίκος Παππάς, που μετά από προσεκτική εξέταση του σημαδιού στο μάτι του Αλέξη, αποφάνθηκε ότι όντως το φαινόμενο δεν μπορεί να εξηγηθεί λογικά.

Στο σημείο έφθασε πλήθος πιστών, που μαζί με στελέχη της κεντρικής επιτροπής, σκουπίζουν συνέχεια τα δάκρυα της εικόνας του Αλέξη, όμως η graffittοαγιογραφία συνεχίζει ασταμάτητα να δακρύζει!

Κόσμος του φιλάει το χέρι, προσκυνάει, προσεύχεται, κλαίει από δέος και συγκίνηση μπροστά στην αγιογραφίακαι εύχεται να τους προστατέψει, καθώς πιστεύουν ότι όταν οι εικόνες δακρύζουν, δεν είναι καλό σημάδι… Και όλα αυτά, λίγες ημέρες πριν από τις εκλογές.

Σύμφωνα με τους ειδικούς σε θέματα πολιτικών θαυμάτων, ο Αλέξης Τσίπρας, προσπαθεί να ειδοποιήσει τους πιστούς να μην πιστεύουν τις συνωμοσίες εναντίον του κυρ’ Αλέκου Φλαμπουράρη και να σταματήσουν να φωτογραφίζουν τη σχολή Hill.

(Σημείωση: Το κείμενο αυτό και η φωτογραφία που το συνοδεύει, αποτελούν προϊόν επινόησης με στόχο τη σάτιρα και σε καμία περίπτωση δεν ανταποκρίνονται στην πραγματικότητα. Καταναλώστε τα υπεύθυνα)

Κάντε Like στη σελίδα του Moufanet στο Facebook

Follow @MoufaNet

(Σημείωση: Το κείμενο αυτό και η φωτογραφία που το συνοδεύει, αποτελούν προϊόν επινόησης με στόχο τη σάτιρα και σε καμία περίπτωση δεν ανταποκρίνονται στην πραγματικότητα. Καταναλώστε τα υπεύθυνα)

Κάντε Like στη σελίδα του Moufanet στο Facebook

Follow @MoufaNet